Nos Guichardus, Dei gratia Matisconensis episcopus, notum facimus universis presentes litteras inspecturis, quod Guichardus de Baiseneins, domicellus, filius quondam domini Stephani de Baisenens, militis, in nostra propter hoc presentia constitutus, sciens, prudens et spontaneus recognovit se accepisse in feudum et casamentum a religioso viro fratre Yvone, miseratione divina abbate Cluniacensi, nomine ecclesie Cluniacensis, ea que ipse Guichardus habet vel habere potest, tenet et possidet vel quasi per se vel per alium in villa de Petra Clusa, videlicet duodecim denarios Cluniacenses censuales quos debet Johannes, filius Fabri de Cligie, super quibusdam peciis terre; item duodecim denarios censuales quos debet Feucherius de manso dou Desert; item duodecim denarios et unam galinam de manso dou Desert, quem tenent Theobaldus des Saignes et pares sui; item decem et octo denarios et medietatem unius galline de prato de Taisie, quod tenent dictus Theobaldus et sui pares; item sex denarios de quadam pecia terre que dicitur dou Vernoi, quam tenet dictus Theobaldus; item tres denarios de quadam vinea sita in vico des Rues, quam tenet Stephanus Gontardi; item duos solidos et sex denarios et medietatem unius galline de manso Bernardi dicti Ducis; item duos denarios de campo de la Rasse quem tenet Johannes Grillez; item unam quartam avene et unum quarteronum frumenti et unam gallinam et dimidiam de manso de Comba quem tenent Petrus de Comba et sui pares. Item quicquid ipse Guichardus habet vel habere potest in villa d’Escole, videlicet decem denarios et unam quartam avene et unum quarteronum frumenti, quos debet Stephanus dictus Bernoz de Vercheria quondam Johannete de Vauz; item decem et octo denarios quos debet Domus Templi de quadam pecia terre site apud Marignes. Item quicquid dictus Guichardus habet vel habere potest in villa de Verzie, videlicet quatuor denarios quos debet Guichardus dictus Lombars de quadam pecia terre site juxta fontem de Marigne; item sex denarios quos debet Hugo dictus Tropiauz de quadam pecia terre que dicitur en Chavasseri. Item quicquid ipse Guichardus habet vel habere potest in villa de Vauz, videlicet tres solidos quos debent Hugo dictus Bruns et sui pares de manso es Bruns; item duos solidos et quatuor denarios et obolum, unum quarteronum frumenti et unam quartatem avene, quos debent li Bonot de quodam prato et pluribus aliis peciis terre; item tres solidos quos debet Johannes de Clos de manso sito subtus forestam de Mincie. Item quicquid dictus Guichardus habet vel habere potest in villa Berziaci Castri, videlicet duodecim denarios quos debet relicta Dyonisii; item duodecim denarios quos debet Bartholomeus, clericus; item tres denarios et obolum quos debet Alasia, soror dicti clerici; item tres denarios et obolum quos debet Hugo de Mailic; item tres denarios et obolum quos debet li Micholine; item tres denarios quos debet Petrus dictus Lupus; item sex denarios quos debet prepositus Berziaci Castri; item quatuor denarios quos debet dominus Nicholaus, presbiter: que omnia supradicta Berziaci Castri debentur de prato de Marzie. Item tres denarios quos debet Thomas de Berziaco de quadam pecia terre site versus les Sarrées de Berziaco; item tres denarios quos debet relicta Hugonis Coci de curtili Guichardi dicti Regis. Item quicquid ipse Guichardus habet vel habere potest in villa Berziaci Ville, videlicet quatuor denarios quos debet Perraudus de quadam vinea; item tres denarios et obolum quos debet Robertus dictus Belians de vinea Crucis; item denarium et obolum quos debet Michael de Paluet de quodam prato; item duos denarios et unam gallinam quos debet Stephanus Doubez de planta de Marzi; item sex solidos et unum panellum frumenti et duas gallinas quos debet mansus de Bruil; item unum panellum frumenti et unum panellum avene quos debet dictus mansus singulis annis de Gainesons; item unum panellum frumenti et unum panellum ordei quos debet Guido, quondam filius prepositi de Place, de molendino de Buteri; item partem suam vinearum de Monivin et partem suam de clauso de Marzie et partem suam de nemore dou Charnet, necnon et partem suam de foresta de Mincie; item apud Torvie unum panellum avene et unam gallinam quos debent Robertus dou Moler et sui pares; item quicquid ipse Guichardus habet vel habere potest, tenet et possidet vel quasi per se vel per alium in villis et parrochiis supradictis, tam in terris, pratis, vineis, nemoribus, aquis, pascuis, servitiis, corveiis, tailliis, hominibus, usagiis, consuetudinibus, justiciis, dominaturis et feudis quibuscunque, quam in rebus aliis quoquo nomine censeantur. Quas supradictas res confitetur et asserit dictus domicellus coram nobis esse de suo franco allodio nec esse alicui obligatas; pro quibus rebus feodalibus dictus domicellus confitetur coram nobis se fecisse homagium predicto abbati nomine ecclesie Cluniacensis, se, suos heredes seu successores obligat ad id homagium dicto abbati et successoribus suis imposterum faciendum et pro predicto feodo et homagio predictus abbas nomine ecclesie Cluniacensis dedit [et] tradidit dicto Guichardo decem libras Viennensium in pecunia numerata, prout ipse domicellus asserit coram nobis; promittit etenim dictus Guichardus, domicellus, per juramentum suum super sancta Dei euvangelia coram nobis corporaliter prestitum, se contra predictam feudi acceptionem per se vel per alium non venire nec contravenire volenti consentire, immo si quis predictum abbatem et suos successores et ecclesiam Cluniacensem super predictis rebus feudalibus in parte vel in toto impeteret, molestaret vel in causam traheret, ipse domicellus promittit pro se et suis sub prestito juramento eumdem abbatem et ecclesiam Cluniacensem contra omnes molestatores deffendere suis propriis sumptibus et expensis et facere et prestare omnia que in causa [evictionis], dampni illati debent fieri et prestari, se et omnia bona sua mobilia et immobilia, habita et habenda, predicto abbati et suis successoribus et etiam ecclesie Cluniacensi nichilominus obligando. Renunciat insuper dictus domicellus coram nobis in hoc facto, etc. In cujus rei testimonium, ad supradicti Guichardi, domicelli, petitionem et instanciam, sigillum nostrum presentibus litteris duximus apponendum. Datum anno Domini Mº CCº septuagesimo, mense maii.